Histamínová intolerancia
Dobrý deň prosím Vás aké lieky by mi zmiernili nafukovanie pri histamínovej intolerancii?Ďakujem
Dobrý deň,
ďakujeme za Vašu otázku.
Na zmiernenie nafukovania pri histamínovej intolerancii Vám odporúčam výživový doplnok
Revicolin
, ktorý je určený na zmiernenie črevných príznakov spôsobených histamínovou intoleranciou. Obsahuje 2 účinné látky: vysoko-špecifické "chytré" kvasinky Kluveromyces Marxianus Fragilis a mikronizovaný palmitoyletanolamid. Obe účinné látky ovplyvňujú činnosť čriev. Kvasinky pozitívne regulujú imunitný črevný systém, palmitoyletanolamid je telu vlastná látka, ktorá pôsobí protizápalovo a prispieva k zmierneniu nafukovania a črevných kŕčov. V úvode, počas 14 dní sa odporúča užívanie 2 x 1 kapsula. Neskôr, od 15. dňa obvykle postačuje 1 kapsula ráno, prípadne podľa potreby. Podľa klinických štúdií u väčšiny pacientov príznaky vymizli uz po 3 mesačnej liečbe Revicolinom. Je však vhodný na dlhodobé užívanie.
Podľa odborníkov je príležitostne na symptomatickú liečbu príznakov nafukovania vhodný aj liek s obsahom simetikónu (
Espumisan
,
Simethicon
). Odpoveď organizmu na lieky pri histamínovej intolerancii sa však môže líšiť, preto je potrebné odsledovať individuálnu reakciu pri akejkoľvek liečbe.
Prajem skorú úľavu od ťažkostí.
S pozdravom
PharmDr. Veronika Kiabová